IL-2 Sturmovik (βιντεοπαιχνίδι)

Συνέχειες

Μια συνέχεια κυκλοφόρησε τον Μάρτιο του 2003, τιτλοφορούμενη IL-2 Sturmovik: Forgotten Battles, η οποία επέκτεινε πάρα πολύ τον αριθμό των εξομοιούμενων αεροπλάνων και πεδίων μάχης. Το Forgotten Battles Ace Expansion Pack ακολούθησε τον Μάρτιο του 2004.
Τον Οκτώβριο του 2004 το Pacific Fighters κυκλοφόρησε, το οποίο μπορεί να εγκατασταθεί πάνω από προγενέστερες κυκλοφορίες ή ως αυτόνομο παιχνίδι. Επεκτείνει τη δράση στον Ειρηνικό, προσθέτοντας πολλά Γιαπωνέζικα και Αμερικανικά αεροπλάνα καθώς και αεροπλανοφόρα και θωρηκτά.
Πολλοί χρήστες των τριών πρώτων παιχνιδιών στη σειρά IL-2 επέλεξαν να τα συγχωνεύσουν στο υλικό τους. Αυτό ήταν απαραίτητο για την πρόσβαση στην πλειονότητα των εξυπηρετητών IL-2 για online gaming. Αργότερα μια Complete Edition κυκλοφόρησε, συνδυάζοντας τα τρία σε μία εγκατάσταση.
Τον Μάϊο του 2006, το PE-2 add-on κυκλοφόρησε στην Ευρώπη και την Βόρεια Αμερική. Αυτό πρόσθεσε 95 εκστρατείες, πέντε μονές αποστολές και πέντε multi-player συνεργατικές αποστολές. Δύο νέα πτήσιμα αεροσκάδη, το Petlyakov Pe-2 (τέσσερις παραλλαγές) και το Petlyakov Pe-3 (δύο παραλλαγές), καθώς και ένας μεγάλος αριθμός νέων οχημάτων εδάφους και πυροβολικού επίσης συμπεριλήφθηκαν. Όταν εγκαθίσταται, το PE-2 συγχωνεύεται με τα προηγούμενα παιχνίδια της σειράς.
Η Ubisoft κυκλοφόρησε το πακέτο συλλογής IL-2 Sturmovik: 1946 στα καταστήματα το Δεκέμβριο του 2006 στην Ευρώπη και την Αυστραλία. Η κυκλοφορία στη Βόρεια Αμερική έγινε στις 13 Μαρτίου 2007. Επιπρόσθετα από όλα τα παραπάνω παιχνίδια, αυτο περιλάμβανε δύο νέα παιχνίδια: τα Sturmoviks over Manchuria και 1946. Αυτό ανέβασε τον συνολικό αριθμό αεροσκαφών σε πάνω από 300 με 32 νέα πτήσιμα αεροσκάφη, όπως Σοβιετικά και Γιαπωνέζικα αεροσκάφη τα οποία υπηρέτησαν κατά τη διάρκεια της Σοβιετικής εισβολής στην Μαντζουρία το 1945, καθώς και μερικά τα οποία δεν πέρασαν ποτέ από το στάδιο του σχεδιασμού στην πραγματικότητα. Μεταξύ άλλων, το πακέτο εισήγαγε τα Yak-15, MiG-9, Focke-Wulf Ta-183, MiG-13, Arado Ar-234, Kawanishi N1K-J, Mitsubishi J2M, Mitsubishi Ki-21, Douglas A-20C, Ilyushin Il-10 και πολλά άλλα. Επίσης χαρακτηριζόταν από κοντά 200 νέες αποστολές και νέους χάρτες οι οποίοι περιείχαν την περιοχή του Κιέβου, νέα μέρη της ΕΣΣΔ, της Κίνας, της Κορέας και της Μπούρμα. Το πακέτο είναι τώρα patched μέχρι την έκδοση 4.09.
Το 2009, το IL-2 ήταν διαθέσιμο για handheld κονσόλες χρησιμοποιώντας τα PlayStation Portable, Nintendo DS, καθώς και τα PlayStation 3 και Xbox 360 με τον τίτλο IL-2 Sturmovik: Birds of Prey. Τα θέατρα πολέμου είναι η Μάχη της Βρετανίας, η Μάχη του Στάλινγκραντ, η Συμμαχική Εισβολή της Σικελίας, η Μάχη του Θυλακίου Κορσούν και η Μάχη του Βερολίνου.
Το επόμενο παιχνίδι από τον Oleg Maddox, το Storm of War: Battle of Britain είναι μια συνέχεια στη σειρά IL-2.

Υποδοχή

Η σειρά  IL-2 έχει δεχθεί γενικά καλές αξιολογήσεις από την πρώτη έκδοσή της το 2002 ως το Il-2 Sturmovik: 1946 το 2007. Στο Gamespot, το πρωτότυπο IL-2 αξιολογήθηκε στο 9.1 από 10 και το Il-2: 1946 πήρε 8.5. Το IGN το αξιολόγησε ως «εντυπωσιακό», το πρωτότυπο IL-2 πήρε 8.3 από 10 και το IL-2: 1946 αξιολογήθηκε στα 8.1 από 10. Το Metacritic έδωσε 91 από 100 για το πρωτότυπο IL-2 και 83 από 100 για το τελευταίο μέρος. Το GameRankings αξιολόγησε το IL-2: 1946 στα 83 από τα 100.

Αεροσκάφη

Οι λίστες περιλαμβάνουν μόνο πτήσιμα αεροσκάφη. Λόγω θεμάτων πνευματικής ιδιοκτησίας, πολλά σημαντικά αεροπλάνα των ΗΠΑ – όπως το TBF Avenger – δεν μπορούσαν να συμπεριληφθούν στο παιχνίδι ως πτήσιμα. Αυτή η λίστα είναι σωστή για την έκδοση 4.09 του IL-2 1946. Πολλές παραλλαγές μοντέλων των αεροσκαφών στη λίστα δεν περιλαμβάνονται (όπως όλες οι πτήσιμες παραλλαγές του Supermarine Spitfire).
Το τελευταίο patch (4.09) περιλαμβάνει νέα πτήσιμα αεροσκάφη και νέους multiplayer χάρτες. Μια έκδοση αυτού του patch είναι επίσης διαθέσιμη, η οποία επιτρέπει στον παίκτη την πρόσβαση σε mods από το AllAircraftArcade όπως διαφορετικούς ήχους, γραφικά, χάρτες και έξτρα αεροπλάνα.